Official Journal L 275 , 26/10/1994 P. 0001 - 0002

Finnish special edition: Chapter 3 Volume 61 P. 0213

Swedish special edition: Chapter 3 Volume 61 P. 0213



Ir-Regolament tal-Kummissijoni (KEE) Nru 2515/94 tad-9 ta' Settembru 1994 li jemenda r-Regolament (KEE) Nru 1848/93 li jistabilixxi regoli ddettaljati dwar l-applikazzjoni tar-Regolament tal-Kunsill (KEE) Nru 2082/92 dwar ċertifikati ta' karattru speċifiku għal prodotti agrikoli u prodotti ta' l-ikel IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunitajiet Ewropej, Wara li kkunsidrat r-Regolament tal-Kunsill (KEE) Nru 2082/92 ta' l-14 ta' Lulju 1992 dwar ċertifikati ta' karattru speċifiku għal prodotti agrikoli u prodotti ta' l-ikel [1], u b'mod partikolari l-Artikolu 20 tiegħu, Billi, għall-iskop li jippromwovu u jqawwu l-karattru speċifiku tal-prodotti tagħhom u sabiex jinfurmaw lill-konsumatur, iċ-ċirkoli tan-negozju kkonċernati għandhom ikollhom għad-disposizzjoni tagħhom is-simbolu tal-Komunità u l-indikazzjoni li hemm referenza dwarha fir-Regolament (KEE) Nru 2082/92; billi huwa għalhekk meħtieġ, għall-iskop li jsir użu korrett tas-simbolu u ta' l-indikazzjoni, li r-regoli tekniċi għar-riproduzzjoni tagħhom ikunu mħejjija; Billi, sabiex tkun evitata konfużjoni minn-naħa tal-konsumatur b'konsegwenza ta' l-abbundanza ta' l-informazjoni fis-settur ta' l-agri-prodotti ta' l-ikel, l-informazjoni għandha tkun kemm jista' jkun omoġenja meta produttur u/jew proċessur jixtieq jinqeda bil-vantaġġ offrut mis-sistema ta' ċertifikati ta' karattru speċifiku stabbilita mir-Regolament (KEE) Nru 2082/92; billi, konsegwentement, il-produttur u/jew proċessur għandu juża l-mudelli li hemm provvediment dwarhom f'dan ir-Regolament; Billi, b'kunsiderazjoni għall-ħtieġiet ta' kull suq, l-għażla tal-lingwa xierqa għat-tpoġġija fuq is-suq tal-prodott agrikolu jew prodott ta' l-ikel għandha titħalla f'idejn il-produttur u/jew il-proċessur; Billi, sabiex tiżdied il-kredibiltà tal-marka attribwita lill-prodotti agrikoli jew lill-prodotti ta' l-ikel speċifiċi, l-isem ta' l-awtorità jew ta' l-organu ta' spezzjonar għandu jkun indikat fuq it-tikketta intenzjonata li titpoġġa fil-kummerċ tal-prodott; Billi, għall-iskop ta' l-arranġamenti ta' spezzjoni, huwa meħtieġ li l-Istati Membri jkollhom listi ta' produtturi awtorizzati biex jużaw l-isem rreġistrat flimkien mas-simbolu tal-Kommunità u l-indikazzjoni; Billi dawn il-ħtiġiet ifissru li r-Regolament tal-Kummissjoni (KEE) Nru 1848/93 [2] għandu jkun emendat; Billi l-miżuri li hemm provvediment dwarhom f'dan ir-Regolament huma bi qbil ma' l-opinjoni tal-Kumitat dwar Ċertifikati ta' Karattru Speċifiku, ADOTTAT DAN IR-REGOLAMENT: L-Artikolu 1 IrIr-Regolament (KEE) Nru 1848/93 huwa emendat kif ġej: 1. L-Artikolu 4(1) huwa mibdul b'dan li ġej: "1. Is-simbolu tal-Komunità li hemm referenza dwaru fl-Artikolu 12 tar-Regolament (KEE) Nru 2082/92 u l-indikazzjoni li hemm referenza dwarha fl-Artikolu 15 ta' dak ir-Regolament huma kif stability fil-Partijiet A u B ta' l-Anness I ta' dan ir-Regolament. L-indikazzjoni tista' tintuża mingħajr is-simbolu tal-Komunità. Sabiex ikun żgurat l-użu korrett tas-simbolu tal-Komunità u ta' l-indikazzjoni, ir-regoli tekniċi dwar ir-riproduzzjoni kif jinsabu fil-manwal grafiku fl-Anness II ta' dan ir-Regolament għandhom jiġu osservati." 2. L- Artikolu 4a li ġej qiegħed ikun miżjud: "Artikolu 4a 1. A producer and/or processor entitled to use the indication and the Community symbol pursuant to Regulation (EEC) No 2082/92 may choose from among the models shown in Annex I hereto the one(s) suitable for placing the agricultural product or foodstuff on the market. Il-produttur u/jew il-proċessur li huwa intitolat biex juża l-indikazzjoni u s-simbolu tal-Komunità permezz tar-Regolament (KEE) Nru 2082/92 jista' jagħżel minn fost il-mudelli mhurija fl-Anness I ta' dan ir-Regolament il-wieħed/l-uħud xieraq sabiex il-prodott agrikolu jew prodott ta' l-ikel ikun jista' jitqiegħed fuq is-suq. 2. Produttur u/jew proċessur li jixtieq jirreferi, permezz ta' l-ittikkettjar jew tal-preżentazzjoni u/jew fir-riklami għall-prodott agrikolu jew prodott ta' l-ikel, għas-sistema ta' ċertifikati ta' karattru speċifiku stabbilita mir-Regolament (KEE) Nru 2082/92 irid jinkorpora l-mudell(i) ppreżentat/i fl-Anness I ta' dan ir-Regolament f'dik l-informazjoni." 3. L- Artikolu 6a li ġej qiegħed jiġi miżjud: "Artikolu 6a 1. Stat Membru jista' jesiġi li l-isem ta' l-awtorità jew ta' l-organu ta' l-ispezzjoni msemmi fl-Artikolu 14 tar-Regolament (KEE) Nru 2082/92 li jopera fi ħdan l-istruttura ta' l-ispezzjoni ta' dak l-Istat Membru irid jidher fuq l-ittikkettjar tal-prodott agrikolu jew tal-prodott ta' l-ikel. 2. L-awtorita' jew organu ta' l-ispezzjoni għandu jikkomunika lejn l-Istati Membri l-ismijiet u indirizzi tal-produtturi awtorizzati biex jużaw l-isem irreġistrat flimkien mal-indikazzjoni u s-simbolu tal-Komunità. L-Istati Membri għandhom iżommu l-lista ta' produtturi awtorizzati għad-disposizzjoni ta' l-Istati Membri l-oħra u tal-Kummissjoni." 4. It-testi annessi ma' dan ir-Regolament huma miżjuda bħala l-Annessi I u II. L-Artikolu 2 Dan ir-Regolament għandu jidħol fis-seħħ fis-seba jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u direttament applikabbli fl-Istati Membri kollha. Magħmul fi Brussel, fid-9 ta' Settembru 1994. Għall-Kummissjoni René Steichen Membru tal-Kummissjoni [1] ĠU L 208, 24.7.1992, p. 9. [2] ĠU L 168, 10.7.1993, p. 35. -------------------------------------------------- +++++ TIFF +++++ +++++ TIFF +++++ -------------------------------------------------- +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------